Publication: Magyar Közlöny
Issue: MK-2000-19 (Year: 2000, Number: 19)
Era: 1990-2004
Section: 1998. évi XVIII. törvény 53. §-a (8) bekezdésének c) pontjában, valamint az illetékekről szóló 1990. évi XCIII. törvény 67. §-ának (2) bekezdésében kapott felhatalmazás
Paragraph Index: 257

3. § Az R. 6. §-ának (1) és (3) bekezdése helyébe a következő rendelkezések lépnek: „(1) Az 1—3. §-ban meghatározott igazgatási szolgáltatási díjakat a kérelem benyújtását megelőzően kell befizetni a MEH 10032000-01714373-00000000 számú bankszámlájára, és az erről szóló hitelt érdemlő igazolást a kérelemhez csatolni kell. Az igazgatási szolgáltatási díjakról a MEH számlát állít ki.” „(3) A MEH határozata ellen benyújtott jogorvoslati kérelem díja az első fokú eljárás megindításakor fizetendő igazgatási szolgáltatási díj mértékének 50%-a. A díjat a jogorvoslati kérelem benyújtását megelőzően kell befizetni a Gazdasági Minisztérium 10032000-01460658- 00000000 számú bankszámlájára. Az átutalás megtörténtét igazoló bankszámlakivonatot a jogorvoslati kérelemhez csatolni kell. A jogorvoslati eljárásban megfizetett igazgatási szolgáltatási díjat vissza kell téríteni, ha a gazdasági miniszter által felülvizsgált államigazgatási határozat vagy intézkedés az engedélyes hátrányára részben vagy egészben jogszabálysértőnek bizonyult.”

Source: https://magyarkozlony.hu/hivatalos-lapok/f7eec6f3771a3eac25b8a5a7ff61a522c1368f5a/dokumentumok/ed168bb1332a1da1fa73323fd4676635d9e1146d/letoltes